קופת החולים לעובדים לאומיים של הסתדרות העובדים הלאומית בארץ ישראל (להלן: הקופה) עומדת לביקורת המדינה לפי סעיף 9 (8) לחוק מבקר המדינה, התשי"ח - 1958 (נוסח משולב), כגוף הנתמך על ידי הממשלה בדרך הקצבה.

דין וחשבון זה של מבקר המדינה, השני במנין מסכם ביקורת על פעולות של הקופה, שנערכה לסרוגין מסוף שנת 1984 עד יוני 1986. וכן ביקורת מעקב שנערכה במאי - יוני 1988, במהלכה עודכנו הממצאים לסוף שנת הכספים 1987. ממצאים נוספים המתייחסים אליה כלולים בדו"חות שנתיים 35 (עמ' 262), 36 (עמ' 298), ו-38 (עמ' 223).

הממצאים שהעלתה הביקורת הובאו במלואם לידיעת ההנהלה של הקופה. בדין וחשבון זה מובאים הממצאים העיקריים.